袁崇友

袁崇友，字伯益，廣東廣州府东莞县軍籍，明朝政治人物。同进士出身。

生平
萬曆十九年（1591年）辛卯科廣東乡试举人，二十三年（1595年）乙未科进士，有朝贵重其才名，欲召致门下，许以馆选，崇友不往。授南安令，安多势宦夺民产，上官莫能难，欲因以畀之。崇友径判与民，力为請，宦迁延，度令强项，卒不敢抗。在官请谒不行，屏谢交游，有以竿牍通者悉焚之。时倭寇告警，南安城久圮，崇友夙具桢幹，鸠工缮完，翼然雄峙。有中使过邑境，爪牙甚盛凶，入县署若有所按状。崇友闲阁高卧，竟敛迹去，人显其静。听断明决，每大疑大狱片言立剖，为忌者所中，调望江。邑苦疲瘠，友至，闾间始有生色。治报最，迁南京户部主事，乞归养亲。晉南京兵部郎中，擢南昌知府，未赴，起尚宝司丞，趣驾至潜山，歌陟屺之意而返。侍养二十年，孝友纯笃。著有《养老二十四章》、《读书十五則》、《春草堂诗文》。

参考资料

C
东莞人
軍籍進士
萬曆十九年辛卯科廣東鄉試舉人
明朝南安县知县
明朝望江县知县
南京户部主事
南京兵部郎中
明朝南昌府知府